Corpus de Sitges: de maig 2013\nJa hi som: DISSABTE 1 DE JUNY - INICI DEL CORPUS DE SITGES. "LA CANYA DEL CLAVELLER".\nI aquí teniu la darrera entrega de "LA CANYA DEL CLAVELLER" just abans de l'inici del Corpus de Sitges que recordeu s'inicia aquest dissabte 1 de juny i finalitza el diumenge 9 de Juny.\nQuan tindreu aquesta Canya a la mà, probablement els Gegants ja seran a punt de sortir per primera vegada aquest any, mudats, pentinats i fent-se mirar i per petits i grans. Aneu a seguir-los mentre us preneu un gelat de flors.\nEls venerables i ancians bonsai ja estan exposats a la vostra curiositat. Els clavells ben arrenglerats al Retiro. Tancats, sí, però prometedors. Enguany Corpus es més d’hora i els hi manca un bon cop de sol per obrir-se del tot, per contra estan saníssims i durant la seva estada al jardí esclataran i la cloenda serà preciosa.\nAl llarg d’aquesta setmana no us perdeu les Xerrades entre clavells, parlarem amb especialistes de Bonsai, de Clavells, dels Cactus i les plantes Suculentes, tindrem una xerrada molt necessària sobre el Morrut de la Palmera i la Processionària del pi dues plagues molt properes i a les que cal fer front si volem conservar el nostre patrimoni vegetal i una xerrada dolça i perfumada sobre Flors del Garraf i Melmelades. Us esperem a l'Exposició de dilluns a divendres a les set de la tarda.\nDissabte al vespre no us podeu quedar a casa, podeu sopar un menú floral (al programa veureu els restaurants que hi participen, després feu un tomb per els carrers del centre on podreu veure com es talla verd, es desfullen clavells i comença a pujar el Cap de la Vila, aneu a treure el cap al carrer Àngel Vidal per veure com a quedat l’ambientació del Pati Blau i del Pati Ferret, aquest segon decorat per primera vegada. Abans d’anar cap a casa feu un recorregut per 1er de Maig i preneu-vos uns “Pecaditos”. Fins i tot si decidiu anar a banyar-vos podeu prendre un refresc floral als xiringuitos de la platja.\nQue sapigueu que enguany la Processó farà quasi tot el seu recorregut per carrers encatifats. Aquest any tenim 30 catifes, tres més que l’any passat. Malgrat la crisi, utilitzarem 175.000 clavells i la manca de recursos econòmics ha reforçat la imaginació i l’esforç dels veïns, remunta la flor de Sant Joan i entren com a novetat la Posidònia i les algues assecades en la catifa de la Confraria dels Pescadors. Tindrem dues catifes abaix a mar una a cals Matas i la clàssica del Club de Mar. També a la Plaça Industria en ple ambient hi tindrem catifa de flors.\nL’entrada en el seu moment de les escoles de la vila en la confecció de catifes ja està donant fruits, comencen a veure projectes escolars molt elaborats,com la catifa que anuncia el Institut Joan Ramón Benaprès amb motius inspirats en l’obra de Kandinsky.\nEls veïns del primer tram del carrer Major demanen ajuda per fer catifa el dissabte a la nit a partir de les onze i diumenge a partir de les vuit del matí els veïns del carrer Bonaire i els de Santiago Rusiñol agrairan les vostres mans per fer catifa.\nLa Comissió moguda per el seu entusiasme pensa que enguany hi ha més i millors balcons, façanes i finestres curulles de flors, veiem sovint visitants fent fotos, potser no estem equivocats però el cert es que al concurs només hi participen trenta veïns, caldrà plantejar-se un sistema més fàcil de concursar, però el cas és que inscrits o no, hi ha balcons meravellosos. Prometem penjar les fotos a la xarxa així que tinguem un respir perquè en quedi constància.\nEncara sou a temps de penjar una bona vànova o domàs al balcó i llençar pètals de flors al pas de la processó.\nConsulteu el programa i gaudiu d’aquest art popular i efímer amb els cinc sentits.\nOficina d´atenció al Ciutadà (OAC) carrer nou, 12. tel. 010\nPosted by Comissió del Corpus de Sitges at 10:43 0 comments\nTweet Això ja s'acosta i per seguir explicant detalls res millor que una nova entrega de LA CANYA DEL CLAVELLER:\nAquesta setmana ja podreu consultar el programa d’actes del Corpus que trobareu a botigues, hotels, restaurants, bars i llocs públics, per descomptat a totes les xarxes socials. Enguany disposarem de l’habitual programa de mà que es distribueix bàsicament a l’Exposició Nacional de Clavells i Bonsais, i també d’un cartell a doble cara on si pot veure tota l’agenda d’actes oficials i complementaris.\nEl cartell vol ser un homenatge a l’estimada Mercé Sella que ens ha deixat fa poc. Ens queda el seu grat record i unes pintures plenes de color, ingenuïtat i tendresa que tan bé lliguen amb la nostra festa. Precisament un crític d’art, sitgetà pels quatre costats, serà en nostre pregoner, en Frederic Montornés i Dalmau, “ net d’en Fredericu i fill de la Xita de l’Estrella” potser puntualitzaria la Sella.\nAquí per qüestió d’espai fem només un repàs de les novetats per aquesta edició. Corpus serà el diumenge 2 de juny i tindrem menys pressupost que mai, però per contra, guanyem catifes, tres més de noves. Guarnirem dos patis en lloc d’un. Recuperem el Ball del Clavell. A la processó s’hi afegiran el Drac i l’Àliga i sense foc amb flors a la boca i toc de gralles, que juntament amb els Gegants i la Moixiganga intenten recuperar l’esperit dels antics seguicis de Corpus. El senyor rector avisa que a Sitges no cal patir per la natalitat, enguany acompanyaran al Santíssim un centenar de criatures de primera comunió.\nAl programa podreu consultar els bars, xiringuitos de platja, cocteleries, gelateries i restaurants que amb ganes d’innovar oferiran especialitats inspirades amb la Festa.\nEl nostre amic Morando, sempre ben informat, a la seva Crònica Local va escriure “finalment l’Hospital no farà el Cap de la Vila”. Es veritat, el Cap de la Vila el farà la Colla Jove de Castellers de Sitges amb motiu del seu 20è Aniversari. La comissió, després d’aquesta frase d’en Morando ha cregut convenient fer un aclariment complementari del perquè de tot plegat i deixar-ho estar ja per sempre.\nLa Jove de Sitges va oferir-se ja a finals de l’any 2012 per fer el Cap de la Vila , ho varen fer de manera formal passant la seva petició per Registre. Temps després ho demanà de la mateixa forma la Junta de l’Hospital Sant Joan Baptista. La Regidoria de Festes i la pròpia Comissió amb el cor partit opta per donar preferència a l’Hospital donat el pes històric–social de l’entitat que celebra el seu Centenari. Parlem amb els Castellers i amb generositat i elegància es retiren i deixen pas a l’Hospital. A un més escàs de la festivitat, l’Hospital pels motius interns coneguts per tothom ens fa saber que no podrà assumir el Cap de la Vila. Llavors, correm-hi tots a demanar als Castellers que si us plau i per favor reprenguin el seu projecte. La Colla Jove ja posada en temporada castellera, amb assajos, sortides i altres actes commemoratius en marxa encara amb més generositat i malgrat el poc temps restant ens diuen que sí i assumeixen el repte.\nEls felicitem per endavant i els hi donem tot el suport que calgui, encara que no ens hauria de sorprendre massa el seu entusiasme, perquè precisament per aixecar una idea el que cal és fer pinya i d’això la Jove de Sitges en sap. Sí senyors, ens han donat una lliçó. Amunt i gràcies!\nDissabte 25 de maig a la tarda, paradeta al Cap de la Vila.\nOficina d’atenció al Ciutadà (OAC), carrer nou, 12, tel. 010\nPosted by Comissió del Corpus de Sitges at 10:51 0 comments\nTweet Estem just a dues setmanes de que s'inicii el CORPUS 2013, de manera que aquí teniu per consultar el CALENDARI I PROGRAMA DEL CORPUS DE SITGES 2013.\nPROGRAMA CORPUS 2013\nTambé podeu consultar el PROGRAMA OFICIAL DEL CORPUS DE SITGES 2013 clicant aquí.\nA la Sala de Diorames del Museu Romàntic quedarà exposat el quadre La Processó de Corpus d’Arcadi Mas i Fondevila.\nFira de Corpus de productes artesans al Passeig de la Ribera\nObertura de la 74a Exposició Nacional de Clavells i de la 23a Mostra de Bonsais i Suiseki, als Jardins i al Cafè de l’Art de la Societat Recreativa El Retiro.\nTaller per a nens i nenes “Pintem flors”. En acabar guarnirem les reixes de la porta principal de l’Ajuntament amb les flors.\nPl. Ajuntament, Major, Cap de la Vila, Parellades, Sant Josep, Sant Gaudenci, Sant Francesc, Cap de la Vila i Àngel Vidal fins els jardins de la Societat Recreativa El Retiro.\nInauguració de la 74a edició de l’Exposició Nacional de Clavells i de la 23a Mostra de Bonsais i Suiseki als jardins de la Societat Recreativa El Retiro.\nLectura del tradicional Pregó del Clavell a càrrec del Sr. Frederic Montornès i Dalmau amb l’assistència de les autoritats municipals.\nA continuació visita a l’Exposició Nacional de Clavells i a la Mostra de Bonsais i Suiseki.\nEls assistents seran convidats a un petit refrigeri a càrrec de Fruites i Verdures La Sínia (Mercat Municipal) i Caves Valldosera d’Olèrdola.\nVisita guiada amb el nom de “Corpus, flors, tradició i festa” a càrrec d’AGIS Guies de Sitges. Sortida des dels jardins de la Societat Recreativa El Retiro. Després de la visita, confecció d’una catifa de flors a la Plaça Eduard Maristany amb totes les persones assistents i que hi vulguin participar.\nDes de les 10:00h fins a les 15:00h\nPalau del Rei Moro, Jardí de l’Hospital de Sant Joan Baptista, i Museu Romàntic amb la projecció del documental “Corpus anys 60”.\n- Gegants de Vila: Ajuntament, Major, Sant Domènec, Aigua, Àngel Vidal, Cap de la Vila, Sant Bartomeu, Sant Gaudenci i Sant Josep (fins alçada Bonaire on s’agruparan amb els altres).\n- Gegants Cubanitos i Gegants Moros: Ajuntament, Major, Nou, Passeig de la Ribera, Primer de Maig de 1838, Plaça Indústria, Marquès de Mont-Roig, Parellades (fins alçada Bonaire on s’agruparan amb els altres).\nProcessó conjunta: Bonaire, Passeig de la Ribera, Nou, Major i Ajuntament.\nProcessó del Santíssim Sagrament, acompanyat pels infants que enguany han fet la Primera Comunió, els feligresos, les pubilles, els Gegants de Sitges, la Moixiganga, el Drac i l’Àliga, amb el següent recorregut: Baluard, Pl. de l’Ajuntament, Bosc, Davallada, Barcelona, Santiago Rusiñol, Jesús, Cap de la Vila, Major, Plaça de l’Ajuntament i Baluard.\nDel Dilluns 3 al Divendres 7 de juny\nDilluns, 3 de Juny. L'Art del Bonsai Mil·lenari. A càrrec del Sr. Pere Quadres.\nDimarts, 4 de Juny. Cactus i Suculentes. Descobrir el secret de les plantes grasses. A càrrec del Sr. Juan Bofill.\nDimecres, 5 de Juny. El món dels clavells. A càrrec del Sr. Pere Cabot.\nDijous, 6 de Juny. Flors del Garraf i Melmelades. A càrrec de la Sra. Pilar Carbó.\nDivendres, 7 de Juny. El Morrut de la palmera i la processionària del pi. A càrrec del Sr. Josep Maria Vives.\nSopar – Ball del Clavell als Jardins de la Societat Recreativa El Retiro.\nEs sortejarà una panera amb productes artesans de la Fira de Corpus.\nActe oficial de repartiment de premis i diplomes d’agraïment i de participació als jardins de la Societat Recreativa El Retiro i Cloenda de les Festes del Corpus 2013.\nLa Barqueta guarnida de flors i música ens traslladarà al Santuari de Nostra Senyora del Vinyet.\nPosted by Comissió del Corpus de Sitges at 13:56 0 comments\nLabels: Calendari Corpus 2013, Novetats Corpus 2013\nPosted by Comissió del Corpus de Sitges at 9:51 2 comments\nI ara que la festa ja s'acosta... Ens toca presentar-vos el que des de fa un parell de dies podeu començar a veure per alguns punts del poble i en les properes setmanes ja podreu veure per tot arreu... El cartell del CORPUS 2013!\nEnguany la decisió de tria del cartell va estar marcada per la voluntat de la Comissió de tenir en record i retre homenatge a la coneguda pintora sitgetana MERCÈ SELLA que sempre va tenir en la seva obra una especial atenció a les flors.\nPer aquesta raó teniem moltes pintures per triar i ha sigut realment difícil de decidir quina ens agradava més. A veure què us sembla! ;)\nPosted by Comissió del Corpus de Sitges at 9:53 0 comments\nLabels: Cartell Corpus 2013, Novetats Corpus 2013\nXERRADA DE CORPUS: "EL CORPUS CHRISTI EN ELS ORIGENS DEL FOLKLORE POPULAR"\nTweet Estem a menys d'un mes perquè s'innauguri el Corpus de Sitges 2013, però abans i com ja heu pogut llegir en la darrera entrada del blog tenim diversos esdeveniments també relacionats amb la Festa que ha organitzat la Comissió del Corpus de Sitges.\nAquesta setmana en tenim el primer! El Dissabte 11 de Maig a les 18:00h al Palau del Rei Moro (Carrer d'en Bosc, nº10) es realitzarà la xerrada: EL CORPUS CHRISTI EN ELS ORIGENS DEL FOLKLORE POPULAR.\nLa Comissió del Corpus de Sitges (amb la col·laboració de l'Agrupació de Balls Populars de Sitges) portavem un temps molt interessats en fer aquesta xerrada per incidir en la importància de la festivitat del Corpus en el folklore popular català. A Sitges tenim una forta tradició celebrant el Corpus, ja a finals de segle XIX amb l’element floral al pas de la Processó, per posteriorment iniciar-se les catifes individuals a principis del segle XX i a partir dels anys 50 ja realitzar-se de forma col•lectiva ininterrompudament fins a dia d’avui.\nPerò a banda de l’actual celebració del Corpus, la festa té un paper molt important en els origens del Folklore que tots coneixem i per això hem volgut unir a dos conferenciants que per una banda ens donaran una important visió dels inicis i significat del Corpus Christi i la posterior derivació del entremesos i folklore que hi participaven en les actuals festes majors i també del cas particular de la Patum de Berga, festa que molts sitgetans visiten any rere any, i que s’ha mantingut al llarg del temps sense “patir” la migració dels balls/entremesos,... cap a altres festivitats.\nEls conferenciants són la Josefina Roma, Antropòloga emèrita de la UB, que exposarà: "Corpus Christi, o com modificar el calendari festiu amb una festa per emmirallar-se tot l’any.” I l'Albert Rumbo, Historiador i Gerent del Patronat Municipal de La Patum, que exposarà: "La Patum de Berga: salvaguarda i protecció d'una festa medieval al segle XXI".\nL'acte és obert a tothom i gratuït, en finalitzar-se es servirà una copa de cava.\nNO HI FALTEU!!! ;)\nPosted by Comissió del Corpus de Sitges at 10:44 0 comments\nLabels: Novetats Corpus 2013, Xerrada de Corpus\nPosted by Comissió del Corpus de Sitges at 13:39 0 comments


El conseller d'Economia Sostenible, Sectors Productius, Comerç i Treball, Rafa Climent i el president del Consell de Cambres de la Comunitat Valenciana, Jose Vicente Morata, han signat aquest matí un conveni de col·laboració entre l'Ivace i les Cambres de Comerç per al desenvolupament d'activitats orientades a l'impuls a la internacionalització (27-10-20)\nEl conseller Rafa Climent ha ressaltat l'"aposta de la conselleria d'Economia Sostenible per mantindre l'estreta col·laboració amb les Cambres de Comerç i la resta d'entitats per a impulsar una activitat estratègica com és la internacionalització".\n"Més si cap en un moment com l'actual, marcat per la incertesa i pels efectes de la pandèmia en tots els sectors productius", ha afegit.\nFruit d'aquesta col·laboració és el desenvolupament del Programa Global CV que integra totes les activitats realitzades conjuntament en el marc del present conveni pel qual l'Ivace destinarà un import màxim de 400.000 euros a les Cambres de Comerç.\nEntre les actuacions previstes en aquest conveni s'inclouen accions de sensibilització i informació. Tant activitats que tenen com objectiu fomentar la cultura de la internacionalització entre les empreses com aquelles que faciliten informació per a un millor desenvolupament dels seus processos d'internacionalització.\nUna de les actuacions més rellevants és el Congrés Go Global, que celebra enguany la cinquena edició en format virtual i s'ha consolidat ja com l'esdeveniment de referència en internacionalització en la Comunitat Valenciana sota l'organització d'Ivace Internacional, Cambres de Comerç i Icex Exportació i Inversions.\nEl Congrés Go Global està a punt de donar el tret d'eixida ja que el primer dels fòrums proposats enguany se celebra dijous que ve, 29 d'octubre, i està dedicat a la intel·ligència competitiva. A aquest li seguiran dos fòrums més que se celebraran els dies 5 i 17 de novembre, centrats en la sostenibilitat i en la digitalització respectivament.\nTambé s'inclouen actuacions de promoció internacional dels productes així com el desenvolupament de programes d'iniciació i consolidació com els programes Expande Digital i el Comença a Exportar que es recolza als ajuntaments per a arribar al major nombre d'empreses.\nRafael Climent ha destacat així mateix la conversió de les diferents activitats- tant el Congrés Go Global com el programa Comença a Exportar entre altres - a format digital per a mantindre el suport a les empreses valencianes en aquest moment complex. "Ara, més que mai, hem de reforçar el nostre suport amb aquestes accions."\nA més, s'ha planificat un elevat número de webinaris sobre temes rellevants del procés d'internacionalització per a continuar oferint a les empreses informació de valor afegit que els facilite la presa de decisions en l'àmbit de la internacionalització.


La nova Xarxa d'Espais Familiars de Criança Municipals passa de 16 a 20 espais | Infància\nFocus de la infància i ciutadania 2017 - 2020\nLa nova Xarxa d'Espais Familiars de Criança Municipals passa de 16 a 20 espais\nAl final del curs hi haurà més de 1.200 places disponibles, 500 més que abans de la pandèmia.\nMés enllà de les escoles bressol municipals, Barcelona compta també amb una nova xarxa de serveis educatius per a la petita infància i les seves famílies: la xarxa d’espais familiars de criança municipals (EFCM). Aquest servei públic ofereix suport, atenció i acompanyament als infants fins als tres anys i a les seves famílies.\nEls espais familiars, que s’inclouen dins del Pla d’educació i criança de la petita infància de la ciutat, es plantegen com un recurs per generar vincles i xarxes de suport i promoure oportunitats de trobada i joc per aquelles famílies i infants que encara no han accedit a l’escola bressol municipal ni llars d’infants privades. A Barcelona, 6 de cada 10 infants menors de tres anys es troben en aquesta situació.\nLa xarxa inicia el curs amb 17 espais familiars, però abans durant els mesos vinents es preveu que el número augmenti fins als 20 espais, amb la incorporació de dos nous EFCM situats als barris de Trinitat Nova i Porta (al districte de Nou Barris) i un altre al barri de La Verneda i la Pau (al districte de Sant Martí). Els espais familiars estan repartits en diversos barris de la ciutat i ubicats en tot tipus d’equipaments de proximitat: escoles bressol, centres cívics, casals de barri, etc. En total, s’obriran més de 1.200 places per a infants, 500 més que abans de la pandèmia.\nEl funcionament dels espais familiars de criança\nEls espais familiars funcionen a través de sessions grupals setmanals d’entre 14 i 16 famílies i d’una durada d’entre dues o dues hores i mitja amb professionals. Els infants han d’anar acompanyats sempre d’un adult de referència. A les sessions es combina el joc lliure i l’exploració dels infants amb una dinàmica grupal dels adults, els quals, de forma relativament informal, conversen i comparteixen dubtes, estratègies i experiències sobre el procés de criança, amb l’acompanyament i orientació de dos o més professionals.\nDins dels serveis dels EFCM també s’inclou el programa “Nadons en família” adreçat a mares i/o pares d’infants durant el primer any de vida, i que es treballa estretament amb infermeria pediàtrica d’atenció primària de salut.\nLa inscripció a aquest servei educatiu municipal està oberta al llarg de tot el curs, sempre que hi hagi places vacants i per tant, és una dada variable. Podeu consultar el llistat complet i dades de contacte de cada espai en aquest enllaç o adreçar-vos al correu genèric espaisfamiliars@bcn.cat.\nWeb de la Xarxa d'Espais Familiars de Criança Municipals\nTríptic de la Xarxa d'Espais Familiars Municipals de Criança\nCartell de la Xarxa d'Espais Familiars Municipals de Criança


Quintuplica la taxa d'alcohol permesa i s'accidenta a l'AP-7 a Vilablareix - Diari de Girona\nQuintuplica la taxa d'alcohol permesa i s'accidenta a l'AP-7 a Vilablareix\nLa conductora presentava signes d'anar beguda i els Mossos l'han denunciada penalment\ne.b. 12.05.2018 | 06:52\nUna conductora que va patir un accident de trànsit a l'autopista AP-7 a Vilablareix va acabar denunciada penalment. I és que anava beguda al volant i els Mossos d'Esquadra van fer-li la prova d'alcoholèmia i va donar una taxa d'alcohol més de cinc vegades superior a la permesa.\nLa conductora té 39 anys, és de nacionalitat espanyola i veïna de Salt. Va quedar denunciada penalment com a presumpta autora d'un delicte contra la seguretat viària.\nEls fets va passar cap a tres quarts de cinc de la tarda de dilluns, quan dos vehicles van col·lidir per fregament a l'accés del peatge de la sortida 7 de l'autopista AP-7, dins el terme municipal de Vilablareix. Els agents de l'Àrea Regional de Trànsit de Girona van comprovar que no hi havia cap ferit, però van veure que la conductora d'un dels vehicles presentava signes evidents de trobar-se sota la influència de les begudes alcohòliques.\nEn fer-li la prova d'alcoholèmia, va donar un resultat positiu d'1,37 mg d'alcohol per litre d'aire expirat, més de cinc vegades per sobre del límit màxim, que en aquest cas era de 0,25 mg/l. Per aquest motiu, van denunciar penalment la dona com a presumpta autora d'un delicte contra la seguretat viària. La conductora haurà de comparèixer davant del jutjat d'instrucció en funcions de guàrdia de Girona quan sigui requerida.


'El Documental del Mes' a Mataró · CLACK\n'EL DOCUMENTAL DEL MES' A MATARÓ\nCADA SEGON DIMECRES DE MES\nDes de Clack programem 'El Documental del Mes' durant tot el curs (des de l'octubre fins al maig), el segon dimecres de mes a les 7 del vespre al Cafè de Mar.\nEn totes les sessions hi haurà una petita introducció per part d'un membre de l'equip de Clack, contextualitzant el documental, i un breu debat posterior presentat per un professor del Tecnocampus que comptarà, a més, amb convidats especialistes en el tema de cada pel·lícula. L'entrada val 3 euros. 1 euro per als estudiants del TecnoCampus.\nLa iniciativa, organitzada des de Clack conjuntament amb DocsBarcelona, compta amb el suport de l'Ajuntament de Mataró, Fundació Unió de Cooperadors de Mataró i el Tecnocampus. De fet, aquests passis s'inscriuen en el marc de la col·laboració que Clack té amb la universitat de la capital del Maresme, que compta amb un Grau de Mitjans Audiovisuals al qual acudeixen 600 alumnes.\n14 ABRIL: OECONOMIA\nUn documental que revela com les regles del joc capitalista contemporani fan créixer sistemàticament el dèficit i la concentració de la riquesa. Un viatge creatiu i humorístic on economistes i banquers tracten d'explicar el joc de l'capitalisme amb més o menys èxit.\nDesprés de mesos de restriccions sociosanitàries, que ens han obligat a traslladar les projeccions a la virtualitat, tornem de manera presencial a Cafè de Mar on el proper dimecres 14 d'abril a les set de la tarda projectarem Oeconomia. A l'espai de col·loqui comcptarem amb la participació de Coop Maresme, l'Ateneu cooperatiu de la comarca, per a posar en valor l'economia social i solidària i els projectes que en formen part al Maresme.\nMARÇ: THE LETTER (online)\nEl jove Karisa emprèn un viatge de Mombasa als seus orígens rurals quan s'assabenta que la seva àvia Margaret està en perill. A través de les converses amb els seus familiars, descobrim amb incredulitat que el seu oncle, fruit d'una combinació de superstició i interessos econòmics, és l'instigador de la terrible acusació.\nThe Letter és un retrat valent que posa en evidència com els valors de les comunitats rurals han estat trastornats a causa del colonialisme i la religió. Una història d'amor intergeneracional, en què el carisma d'en Karisa demostra que és possible fer front a l'avarícia i en la qual el cos de la seva fràgil àvia amaga un poder femení indestructible.\nFEBRER: ADVOCATE (online)\nAdvocate, que va formar part de la shortlist dels Premis Oscar, és la pel·lícula que retrata Lea Tsemel, l'advocada més odiada d'Israel, coneguda mediàticament com "l'advocada del diable" per defensar els presumptes terroristes palestins.\nGENER: ALLÒ QUE NO ET MATA... (online)\n"El pitjor efecte secundari va ser l'odi", explica l'Ada que amb només 19 anys va ser violada tres vegades en una mateixa setmana per un home que coneixia bé.\nAllò que no et mata... no és només la història de l'Ada, sinó una contribució a visibilitzar un fenomen social molt ampli i encara silenciat. Una pel·lícula coral que exposa, des de les dones i sense victimitzar-les, les sensacions contradictòries i les conseqüències després d'una violació o agressió sexual.\nDegut a les restriccions sociosanitàries, el visionament del documental serà online.\nDESEMBRE: OVERSEAS (online)\n"Mai ploreu davant dels vostres caps!", diu una instructora a les seves alumnes, "és una mostra de debilitat. I els filipins no som febles!". Així entrenen a les noies que seran les properes treballadores domèstiques filipines a l'estranger, també conegudes com a OFW (Overseas Filipino Workers).\nUn impactant retrat de les dones filipines que es veuen obligades a marxar a l'estranger per guanyar-se la vida fent de mainaderes i treballadores de la llar. La mirada de la directora Sung-A Yoon barreja l'humor negre i la denúncia social, al mateix temps que posa en evidència una forma encoberta d'esclavitud moderna.\n11 NOVEMBRE: ROBOTS. LES HISTÒRIES D'AMOR DEL FUTUR\nQuan Chuck compra Harmony, la seva futura parella robot, poc s'espera que li agradin els llibres i conversar sobre temes transcendentals. A Japó, el robot Pepper arriba a la llar de l'àvia Sakurai per fer-li companyia, però resulta ser força despistat… Els robots son les noves criatures del planeta terra. Estem preparats per introduir la intel·ligència artificial a les nostres vides?\nDes de fa anys que ja treballen als mostradors i recepcions d'empreses, als centres comercials o com a chefs, però ara, humanoides amb intel·ligència artificial s'introdueixen a les nostres llars i a les nostres vides privades. "Amb un IA, has de mantenir una comunicació amb frases curtes i clares"; és el consell que li donen a Chuck quan recull a la seva companya, acabada d'arribar de la fàbrica.\nEs projectarà el dimecres 11 de novembre, a les 7 de la tarda, a la sala d'actes del Cafè de Mar, Mataró.\n14 OCTUBRE: MARWA. PETITA I VALENTA\nDes del 2012, quan van fugir de la guerra de Síria, la petita Marwa i la seva família viuen al camp de refugiats de Zaatari, a Jordània. En el seu dia a dia, la Marwa és un esperit alegre i obert que no entén res de murs ni de barrots. El pas de la infantesa a l'adolescència la portarà a afrontar nous reptes per sobreviure en un entorn on, malgrat tot, la vida continua.\nCom és créixer entre les reixes d'un camp per a persones refugiades?\nEs projectarà el dimecres 14 d'octubre, a les 7 de la tarda, a la sala d'actes del Cafè de Mar, Mataró.\n16 SETEMBRE: HONEYLAND\nEl mes de setembre arribava a sales Honeyland, una pel·lícula d'una extremada bellesa visual que parla del fràgil equilibri de la naturalesa i la biodiversitat a través d'un microcosmos molt particular. Va ser la pel·lícula nominada als premis Oscar a Millor Documental i Millor Pel·lícula Internacional. El setembre de 2020, després de veure's anul·lada la seva estrena degut al covid-19, s'estrenava a 70 sales a Espanya de la mà de Docs del Mes, entre elles la sala d'actes de Cafè de Mar a Mataró.\n18 MARÇ: CACHADA - PROJECCIÓ ANUL·LADA\n'El Documental del Mes' de Mataró havia d'arriba al març amb Cachada, la història de cinc venedores ambulants d'El Salvador que exposen les seves dures vides en un taller de teatre.\nLa projecció era una activitat emmarcada en el '8 de març, Dia Internacional de les Dones' de l'Ajuntament de Mataró.\nLa sessió havia de ser el dimecres 18 de març però ha estat anul·lada a causa de la crisi sanitària que afecta tot el país. Esperem poder anunciar, en breu, quan es reprèn el cicle a Mataró. L'equip de Clack us envia força i ànims. Disculpeu i fins ben aviat.\n12 FEBRER: CHRIS EL SUÍS\n'El Documental del Mes' de Mataró del febrer ens descobreix la història d'en Chris, un jove periodista suís que cobreix la guerra de Iugoslàvia i s'hi acaba involucrant com a mercenari.\nA principis del gener de 1992 van trobar el seu cos sense vida prop de Vukovar (Croàcia) uniformat com un mercenari. Segons l'autòpsia que se li va practicar, va morir estrangulat. De fet, unes setmanes abans en Chris s'havia convertit en membre del PIV (Primer Batalló de Voluntaris Internacionals), un grup paramilitar que va ser fundat per Eduardo Rózsa‐Flores, "Chico", que\ns'encarregava de "netejar" la població sèrbia en les àrees frontereres.\nVint anys més tard, la cineasta Anja Kofmel investiga el perquè de la seva mort i què va portar el seu cosí a la guerra. Gràcies a un diari personal que en Chris va deixar, l'Anja comença a imaginar com van ser els seus últims mesos de vida. El que comença com una curiositat per entendre les motivacions d'un noi suís de 27 anys que se'n va anar a cobrir una guerra, es converteix en una investigació acurada i personal. Per fer‐ho, reuneix testimonis com els membres de la seva família, els seus ex‐companys periodistes, mercenaris del PIV i, fins i tot, l'ex‐terrorista Carlos el Chacal.\nEs projectarà el dimecres 12 de febrer, a les 7 de la tarda, a la sala d'actes del Cafè de Mar, Mataró.\nLa projecció comptarà amb una tertúlia posterior protagonitzada per Xavier Rius Sant, periodista especialitzat en el seguiment de conflictes internacionals com el dels Balcans. Presentarà el col∙loqui el company de Clack, Joan Salicrú, també periodista amb experiència professional relacionada amb el conflicte dels Balcans.\n15 GENER: ELS TESTIMONIS DE PUTIN\n'El Documental del Mes' de Mataró arrenca el 2020 amb un documental colpidor. Els tesimonis de Putin ens mostra les veritables causes i conseqüències de l''Operació Successor', l'entramat polític que va fer pujar el president rus al poder.\nCom si es tractés de l'entrada a una nova era, el 31 de desembre de 1999 Rússia coneixia el seu nou i actual president: Vladímir Putin.\nCom va ser el seu ascens al poder? Com s'ha convertit en un dels polítics més influents i controvertits del panorama mundial?\nA través dels testimonis com el de l'antic secretari general de la Unió Soviètica Mikhaïl Gorbatxov, el primer president de Rússia, Borís Ieltsin o el mateix Putin, el director Vitaly Mansky explica la història sobre com l'actual president va ascendir al poder i ha mantingut la seva posició durant dues dècades.\nA través de material d'arxiu personal rodat al llarg de l'any 2000 i d'uns testimonis únics molt propers a la figura de Putin, Vitaly Mansky ens descobreix les veritables causes i conseqüències de l'operació Successor, l'entramat polític que va fer pujar Putin al poder. Manksy havia estat contractat per seguir i filmar la primera campanya del polític que ben aviat es convertiria en un dels líders més controvertits en l'actualitat.\nA través d'antigues gravacions que actuen com a veritables càpsules del temps, revisitem la història sobre com Putin, juntament amb el seu cercle més íntim, va ascendir al poder i els actors que ho van fer possible.\nEs projectarà el dimecres 15 de gener, a les 7 de la tarda, a la sala d'actes del Cafè de Mar, Mataró.\nCom ja és habitual, després de la projecció del documental donarem pas a una tertúlia, en aquesta ocasió amb Josep Maria Martí Font. El periodista i escriptor mataroní va fer llargues estades a Moscou durant l'època de la Perestroika, on també va estudiar rus.\n11 DESEMBRE: ELS TOMÀQUETS ESCOLTEN WAGNER\n'El Documental del Mes' de Mataró acaba el 2019 amb una proposta divertida i emotiva: 'Els tomàquets escolten Wagner'.\nLa història ens presenta un parell de cosins d'un petit poble de Grècia que s'uneixen a les àvies de l'indret per conrear tomàquet a ritme de Wagner.\nElias és un petit poble agrícola i aïllat del centre de Grècia que està morint. Però dos cosins enginyosos, en Christos i l'Aleco, s'uneixen a les àvies d'aquest llogarret per conrear tomàquets. Amb els seus coneixements i una mica d'ajuda de la música de Wagner, volen fer realitat el seu somni: exportar pots de tomàquet orgànic arreu del món.\nDesafiant l'agricultura industrial i cultivant tomàquets orgànics amb llavors centenàries, venen pots de tomàquet i altres conserves fets amb un mètode poc ortodox. L'exportació de productes orgànics és un mercat molt competitiu, però l'èxit inesperat ha agafat per sorpresa tot el poble, que ha recuperat la il·lusió i ha pogut aixecar els ànims i l'economia de l'indret.\nGràcies als tomàquets wagnerians, la gent d'Elias pot entreveure un futur on s'esvaeix la crisi que fa uns anys va colpejar Grècia, encara que mai és fàcil tirar endavant i la vida pot ser tan agredolça com un pot de tomàquet en conserva. Una història entranyable sobre el poder de les relacions humanes i la importància de reinventar-se en temps de crisi.\nEs projectarà el dimecres 11 de desembre, a les 7 de la tarda, a la sala d'actes del Cafè de Mar, Mataró.\nEn aquesta ocasió, durant el col·loqui, comptarem amb la participació de l'Ivan i l'Elm, els responsables de S'ha acabat el bròquil, una empresa mataronina d'agricultura ecològica i de proximitat. També debatrem el contingut del documental amb el coordinador del Postgrau en Gestió de Cooperatives i Empreses d'Economia Social del Tecnocampus, Ismael Hernández.\n13 NOVEMBRE: EL QUE LA WALAA VOL\nDesprés de l'emocionant arrencada amb 'Womanhood', 'El Documental del Mes' de Mataró segueix fent de portaveu femení amb 'El que la Walaa vol', la impactant història d'una noia adolescent de Nablus que vol formar part de l'Autoritat Nacional Palestina.\nLa Walaa és una noia adolescent que viu al camp de refugiats de Balata, a la ciutat de Nablus (Palestina). És valenta i obstinada, i ha decidit entrar a les forces de l'Autoritat Nacional Palestina. Les proves per entrar al cos policial són molt dures, però si ho aconsegueix, es convertirà en una de les poques dones policia que hi ha a Cisjordània. Encara és jove i immadura, però la resignació no forma part del seu vocabulari.\nLa vida de la Walaa està marcada per l'instint de supervivència i la superació de grans obstacles. Després de vuit anys, la seva mare torna de la presó, condemnada per haver ajudat un terrorista suïcida. El seu germà petit pretén imitar els seus ídols en la lluita de carrer. Tot això suposa un niu de contradiccions per als plans de futur de la Walaa.\nUna pel·lícula que ens apropa a la vida d'una noia des dels 15 fins als 21 anys que, disposada a arribar fins al final, s'atreveix a qüestionar allò que està establert i a posar en dubte les estructures que l'envolten. Amb tot això, podrà finalment complir el somni de convertir-se en policia?\n9 OCTUBRE: WOMANHOOD\n'El Documental del Mes' torna al Cafè de Mar de Mataró aquest octubre amb 'Womanhood'. El film és una reflexió personal sobre l'ablació dirigida per Beryl Magoko, una cineasta kenyana que va patir la Mutilació Genital Femenina quan era una nena.\nAmb 10 anys, la Beryl Magoko era una nena que creixia en un poble rural de Kenya i pensava que totes les nenes del món havien de ser "circumcidades" a través de la Mutilació Genital Femenina (MGF), com un simple ritual de pas de la infantesa a la vida adulta i, sobretot, d'acceptació dins de la seva comunitat. Ningú la va advertir del patiment físic i emocional que això li suposaria en el futur.\nAvui dia, la Beryl, directora del documental, sap que la cirurgia reconstructiva és una possibilitat real amb què podria recuperar el que un cop va perdre, però no està segura si l'ajudarà a sentir-se millor. I si torna a cometre un error terrible? Està preparada per afrontar el seu trauma?\nWomanhood és un viatge emocional a cavall entre Alemanya i Kenya, en què Magoko comparteix les seves sensacions més íntimes, profundes i silenciades amb altres dones víctimes de la MGF i, per primera vegada, també ho fa amb la seva mare. És possible que en aquest procés catàrtic se solidaritzin les unes amb les altres?\n8 MAIG 2019: TIMETRIAL\nEl final de la carrera d'un atleta és una lluita contra el temps, una cursa a contrarellotge. Per a un ciclista professional, participar en una cursa és una necessitat addictiva que desafia tota lògica i crea un espectacle tant fascinant com dolorós. Time Trial (cursa a contrarellotge) ens apropa a les últimes curses de la carrera del ciclista britànic David Millar que culmina amb la darrera presa de contacte amb el Tour de França.\nDavid Millar era un reputat ciclista escocès que va comprar la seva primera bicicleta de carretera quan tenia 15 anys. Quan va fer els 18 es va traslladar a viure a França per poder competir al més alt nivell. Dos anys més tard, el 1997, li van oferir el seu primer contacte professional per liderar un dels equips francesos més importants, el Cofidis, amb el qual va guanyar 3 etapes del Tour de França, 5 de La Vuelta a Espanya i 1 del Giro d'Itàlia, fins que va rebre una suspensió per dopatge el 2004.\nDes d'aleshores, David Millar s'ha convertit en una potent veu dins de la lluita antidopatge i ha tornat a les competicions com a ciclista net. Time Trial ens apropa als seus últims dies de competició que serviran al protagonista per sincerar-se amb ell mateix i amb l'espectador respecte les llums i ombres que determinen la seva biografia esportiva.\n10 ABRIL 2019: NAMRUD\nJowan Safadi és un famós i controvertit músic palestí-israelià. Les seves lletres i cançons són plenes de denúncia sobre la situació al territori. Investigat per "incitació al terrorisme" i arrestat en alguna ocasió, s'haurà de fer càrrec del seu fill adolescent i això l'obligarà a afrontar responsabilitats paternals mentre continua lluitant pels seus ideals.\nAmb la seva banda Fish Samak, escriu cançons amb crítica social i que parlen de política i, a poc a poc s'ha guanyat una gran comunitat de fans al món àrab. Jowan no te por a expressar la seva opinió ni a tractar temes tabú, fet que li ha portat problemes més d'una vegada. Mentrestant, també haurà d'afrontar els reptes que comporta la seva nova paternitat en solitari.\nDecidit, no deixarà de lluitar a través del seu art per un lloc on viure en pau, on ell, el seu fill i la seva gent, puguin sentir-se segurs i amb possibilitats de prosperar. Namrud, nom que fa al·lusió al personatge bíblic que va construir la Torre de Babel, és la història d'un esperit lliure que viu al bell mig d'un dels conflictes polítics i territorials més antics i complexos del món.\n13 MARÇ 2019 · BOBBI JENE\nBobbi Jene és una ballarina americana de renom que ha crescut com a professional a la companyia de dansa Batsheva a Israel. Després de 10 anys d'èxit i fama, la prestigiosa ballarina pren la difícil decisió de tornar als Estats Units i treballar de forma independent.\nA l'edat de 30 anys i bojament enamorada d'un jove ballarí israelià, haurà d'afrontar el dilema d'abandonar la zona de confort i acceptar les inevitables conseqüències que comporta l'ambició. Tot amb l'objectiu de lluitar pel seu art en solitari, que esdevindrà més personal i trencador que mai.\nAssistim a la lluita d'una dona per a la seva independència, tornant al país que va preferir deixar anys enrere al costat de la seva família, de fortes conviccions catòliques. Aquest nou entorn, lluny d'aturar-la, farà aflorar en ella tota la seva creativitat, i s'imposarà a l'escena de Nova York amb una intensa i violenta peça de dansa en què posarà a prova el seu propi llindar de dolor i la seva resistència emocional.\n13 FEBRER 2019 · OUAGA GIRLS\nGENER 2019 · SILVANA\nAl mateix temps, s'enamora de la cantant Beatrice Eli, referent de la música pop a Suècia. Una història d'amor íntima que ens descobreix, com diu la mateixa Silvana, que "no hi ha superherois, només éssers humans".\nDESEMBRE 2018· LAST DAYS IN SHIBATI\nEl nen Zhou Hong i el senyor Xue Lian han de marxar de l'última barriada històrica que queda a la gran ciutat de Chongqing, perquè serà destruïda per construir un nou barri. Obligats a abandonar el que ha estat casa seva fins aleshores, els estrets carrers del barri de Shibati, fan de testimonis de la Xina més tradicional i històrica que està a punt de desaparèixer.\nLa destrucció de les antigues barriades a la Xina són un reflex de les polítiques urbanístiques, socials i culturals d'un país on allò vell, tradicional i històric ha de donar pas a allò nou, contemporani i sense ànima. Una reflexió sobre la canviant Xina contemporània que, poc a poc, va deixant perdre la seva història i el seu llegat.\nNOVEMBRE 2018 · OF FATHERS AND SONS\nEl director de Return to Homs, torna a la seva terra per viure dos anys amb la família d'Abu Osama, membre d'Al-Queada a Síria. Allà serà testimoni de com els seus fills son entrenats, des de ben petits, per convertir-se en soldats de la Jihad. Descobrim des de dins què significa créixer amb un pare jihadista.\nEls seus dos fills, Osama i Ayman, adoren i admiren al seu pare i obeeixen les seves paraules, però mentre Osama sembla seguir el camí de la Jihad, Ayman vol tornar a l'escola… Després de guanyar el Premi del Gran Jurat de World Cinema a Sundance, Talal Derki ens sedueix amb una història que, a través del dia a dia dels dos nens, ens permet comprendre la complexitat i la tragèdia del conflicte que viu Síria actualment.\nOCTUBRE 2018 · EUGENIO\nEugenio omplia els escenaris amb la seva presència i el seu particular sentit de l'humor. Sempre impassible, vestit de negre, amagat rere unes grans ulleres fosques i el fum d'una eterna cigarreta, ha deixat una empremta molt important a diverses generacions que encara avui riuen i expliquen els seus acudits. A partir dels anys vuitanta, i fins a mitjans dels noranta, va estar present a totes les llars del país a través de la televisió i va fer gires per tot Espanya i part d'Amèrica Llatina. Però l'èxit professional amagava el que passava lluny dels focus, en la intimitat.\nPersonatge polifacètic, Eugenio també va ser joier, cantant, músic, empresari, pintor, actor i fins i tot aficionat a l'esoterisme. La seva vida va estar marcada per un gran amor –la seva primera esposa, Conchita Alcaide– que el va convertir en artista. La mort prematura de la Conchita va ser el punt d'inflexió que marcaria la seva vida. Per una part, va coincidir amb l'inici de l'èxit. Per l'altra, es va apoderar d'ell una tristesa infinita que el portaria a un pou de foscor. Un retrat de l'Eugenio més desconegut.\n+ En aquesta ocasió, després de la projecció, hi haurà col·loqui amb Jordi Rovira, director del documental 'Eugenio'.\nMAIG 2018 · UN HOME MILLOR\nDocsBarcelona del Mes presenta Un home millor (A Better Man), la sorprenent pel·lícula d'Attiya Khan i Lawrence Jackman sobre la violència masclista i un nou paradigma de prevenció conegut com a justícia restaurativa. Un film en primera persona on l'Attiya s'enfronta cara a cara amb l'ex que la va maltractar quan era jove. Decideix filmar aquesta primera trobada com a teràpia per poder destruir els fantasmes del passat i poder seguir endavant amb la seva vida. I si la teràpia al maltractador es focalitza en la prevenció i no en el càstig?\n"Recordo que ploraves i em deies que ho senties. I recordo que jo pensava: si ho sents, para", explica l'Attiya Khan davant de l'Steve, l'exnòvio que quan eren adolescents la maltractava. Recorden el dia en que, amb només 18 anys, l'Attiya fugia espantada de casa i corria pels carrers de la ciutat. Temia per la seva vida perquè l'Steve l'havia estat maltractat física i emocionalment durant anys. Ara, 20 anys més tard, l'Attiya contacta amb l'Steve perquè es reuneixi amb ella per saber com recorda la relació que varen tenir i si està disposat a assumir la responsabilitat dels seus actes violents.\nL'Attiya és cineasta i decideix gravar aquesta primera trobada. Aquesta reunió emocionalment dura marca un nou inici en el procés de recuperació del benestar emocional de l'Attiya. També significa un punt de partida per l'Steve, que se li brinda una nova oportunitat per responsabilitzar-se de l'enorme dany que va causar. En cap moment es pretén justificar els abusos, ni tan sols perdonar a l'Steve, però l'Attiya creu que la millor manera de poder seguir amb la seva vida és enfrontant-se cara a cara amb els fantasmes del seu passat, per aquest motiu aposta per l'anomenada justícia restaurativa, en la qual la solució emocional del conflicte passa per tractar a la víctima i a l'agressor de forma conjunta. Amb l'ajuda del terapeuta Tod Augusta-Scott, especialitzat en treballar amb homes que han utilitzat la violència, l'Steve torna a mirar al passat per recordar moments concrets dels abusos que va dur a terme i ajudar a l'Attiya en el seu procés de curació, que també acabarà sent el seu.\nUn home millor (A Better Man) és una producció valenta i necessària d'Attiya Khan i Lawrence Jackman, també de l'actriu i cineasta Sara Polley, que posa de manifest nous mètodes per prevenir la violència masclista i ajudar a les víctimes a superar emocionalment les esquerdes del passat. "Si es pot ajudar a un sol home a no exercir la violència, aquesta pel·lícula ja haurà valgut la pena".\nABRIL 2018: LES NOIES D'ALBA DAURADA\n"Què ha passat a Grècia?" es pregunta en veu alta el cineasta Håvard Bustnes a l'inici d'aquest inquietant documental. En els últims anys, la imatge d'un país amb platges assolellades i gent amigable ha estat enfosquida per ideologies polítiques properes al nazisme que s'encarnen en Alba Daurada, el partit que a les eleccions del 2012 va aconseguir 21 escons al Parlament grec.\nQuan nombrosos membres destacats del partit són empresonats, les seves dones (entre elles la filla del líder Nikos Michaloliakos) agafen les regnes de la formació i continuen propagant-ne el missatge. Totes elles tenen la suficient experiència per evitar escletxes en el discurs oficial i s'asseguren que les entrevistes que els fan queden tal com volen. Però en un moment de distracció, el director marxa corrent amb la càmera i aconsegueix enregistrar imatges compromeses del partit neonazi. El material resultant, complementat amb imatges d'arxiu, no deixa cap dubte sobre el costat depravat d'aquest partit polític i revela l'abisme, cada vegada més clar, entre la realitat i la imatge que pretenen donar.\nMARÇ 2018: LA REVOLUCIÓ DELS SARIS ROSES\n"La vida d'una nena és cruel, la vida d'una dona és molt cruel", apunta la Sampat Pal, la protagonista de Saris Roses. Casada per obligació de molt jove, va anar a parar a una família que la maltractava i la feia treballar molt dur. Lluny del que és habitual, la Sampat va abandonar-los per esdevenir la líder de la Gulabi Gang (la banda rosa), un grup de dones de la regió índia d'Uttar Pradesh, identificables pels seus saris roses, que lluiten contra els matrimonis forçats i l'assetjament que pateixen moltes noies. Una mirada dura però alhora divertida envers aquestes activistes i la seva carismàtica líder.\nFEBRER 2018: L'HORA DELS DEURES\nUn pare filma l'esforç i el patiment diari del seu fill per fer els deures. Completar els exercicis que li posen a l'escola és un calvari que oprimeix la passió creativa d'un nen inquiet i imaginatiu. El pare s'implica a fons per entendre el problema i dedica una hora cada dia a ajudar-lo a fer els deures. Passen els dies, les setmanes i els anys, i observem com les ganes d'aprendre xoquen contra el fantasma del fracàs escolar. L'entranyable relació pare-fill, tota una muntanya russa d'emocions, ens revela amb humor les contradiccions del sistema educatiu francès.\nLa intel·ligència d'un nen es mesura a partir de la seva habilitat per fer els deures que li imposen des del col·legi? Com això pot afectar a la seva autoestima i al seu futur desenvolupament emocional? Una petita perla cinematogràfica que mostra com es poden enfortir o debilitar els vincles entre un pare i un fill amb el simple fet de dedicar una estona per fer els deures amb ell.\nGENER 2018: MACHINES\nMilers de treballadors exhausts, interminables jornades laborals de 12 hores i una immensa fàbrica tèxtil a Surat, una ciutat industrial situada al nord-oest de l'Índia. És el retrat d'una història "hipnòtica, laberíntica i desoladora" que es pot veure a Machines, la pel·lícula amb la qual debuta el cineasta Rahul Jain, nascut a Nova Delhi, crit a l'Himàlaia i educat als Estats Units.\nEs tracta d'una coproducció entre l'Índia, Alemanya i Finlàndia, de 2016, que els crítics han tillat d'obra "valenta i personal", i durant la qual la càmera viatja pels passadissos d'aquest submón invisible, on humans i màquines són la mateixa cosa. De fet, el valor afegit del documental són les curtes converses que el director manté amb els treballadors, que descol·loquen els espectadors, durant els 75 minuts que dura la cinta.\nUna mirada dura, i a la vegada d'una sensibilitat extraordinària, a l'explotació dels treballadors a les fàbriques dels països en vies de desenvolupament, que interpel·la directament l'espectador i li fa replantejar-se si les dinàmiques productives del món en què vivim són les més idònies.\nDESEMBRE 2017: 'FREE LUNCH SOCIETY'\nTreballaries si et paguessin simplement per existir? La renda bàsica universal farà la gent mandrosa? O l'alliberarà? I què hi ha dels robots, que en un futur molt proper faran que la major part dels llocs de treball siguin redundants? Són alguns dels dubtes que a molts se'ls plantegen quan se'ls parla del concepte de "renda bàsica", que atorgaria a qualsevol ciutadà del país on s'apliqués el dret a percebre un salari mínim pel sol fet d'existir, treballés o no.\nAquest és el debat que reobre Free Lunch Society, una pel·lícula de segell germano-austríac dirigida per Christian Tod, un economista reputat que actualment treballa en la seva tesi sobre la renda bàsica.\nNOVEMBRE 2017: 'AMAZONA'\nUn viatge a les profunditats de l'Amazones que li servirà per explorar una relació mare-filla que creia perduda i que la transportarà a l'interior del seu propi ser, l'únic camí possible per reconciliar-se amb ella mateixa.\nUn història fascinant entre dues dones, mares i filles, plena de converses que fan saltar espurnes, que ens situa davant d'un dilema moral sobre els límits de la llibertat i la responsabilitat.\nOCTUBRE 2017: 'LA MEVA FÀBRICA'\n"Si vols ser un constructor de vaixells, has d'haver nascut per ser-ho". Amb aquesta frase resumeix un dels protagonistes de La meva fàbrica la importància que té per a ell el seu lloc de treball. No es tracta només d'un sou, és també l'orgull d'un ofici, la dignitat aconseguida generació rere generació.\nEls ingressos d'un terç dels habitants de la ciutat alemanya de Wismar depenen de Wadan Yards, una empresa constructora de vaixells. L'agost de 2008 un inversor rus es queda l'empresa. El futur sembla segur. Però quan comença la crisi mundial, 5.000 llocs de treball entren en perill.\nUna pel·lícula sobre la dignitat del treballador i un exemple bell i contundent de què hi ha darrere del concepte abstracte de la "crisi".\nMAIG 2017: 'VENUS'\nUna història sincera, honesta i vulnerable sobre les dones en relació amb el sexe, el desig, les emocions, els descobriments, el paper que suposadament han de tenir al llit i totes aquelles coses de les quals mai ens havíem atrevit a parlar.\nABRIL 2017: 'AMATEURS A L'ESPAI'\nDesprés de l'èxit amb 'Sonita', arriba, a 'El Documental del Mes' de Mataró, 'Amateurs a l'espai'. La pel·lícula explica la història d'en Kristian i en Peter, dos amics que són enginyers de primer nivell i comparteixen un somni: construir un coet fet a casa que els permeti viatjar a l'espai. Si tenen èxit, Dinamarca serà el quart país a la història que envia persones més enllà de l'atmosfera terrestre.\nAcompanyats d'un grup de fanàtics de l'aeronàutica, els dos protagonistes hauran de lluitar contra els més grans desafiaments tècnics, i fins i tot hauran de desatendre les seves obligacions familiars per fer realitat el seu somni. Aconseguiran construir un coet amb el mateix pressupost que costaria fer un cotxe?\nMARÇ 2017: 'SONITA'\nLa primera cinta que s'ha pogut veure a la capital del Maresme, el 8 de març, és 'Sonita', una pel·lícula de la directora iraniana Rokhsareh Ghaem Maghami, que va obrir la passada edició del festival DocsBarcelona –promogut també per Paral·lel 40- i és la vibrant història d'una jove rapera afganesa que denuncia la difícil situació de les dones a l'Afganistan a través de les seves cançons. Aquesta primera projecció coincideix amb el Dia Internacional de la Dona, i està inclosa dins els actes organitzats per aquesta efemèride a la capital del Maresme.


Capitan Apartment in the Center Fuengirola Espanya - Ofertes d'hotels amb els MILLORS DESCOMPTES EN LÍNIA\nVeure tots els 246 allotjaments a Fuengirola.\nFuengirola Centre, Fuengirola, Espanya - Excel·lent ubicació - Veure al mapa\nMés informació sobre Capitan Apartment in the Center\nOferint allotjaments de qualitat al les platges, els restaurants districte de Fuengirola, Capitan Apartment in the Center és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Capitan Apartment in the Center asseguren una estada plaentera als seus clients. Les carecterístiques més important de l'hotel inclouen Wi-Fi gratuït en totes les habitacions, transport hotel/aeroport, habitació familiar, instal.lacions de barbacoa, lloguer de cotxes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Capitan Apartment in the Center és un lloc ideal d'estada pels viatgers que busquin encant, comfort i facilitat a Fuengirola.\nNúmero de Identificación Fiscal: CTC-2016076329\nCal que informeu el Capitan Apartment in the Center de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 150 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: CTC-2016076329


Des del cor ! Amb seny! | Mar Arza EN RESiDÈNCiA a l’Institut Narcís Monturiol\nDes del cor ! Amb seny!\nValoració de l’experiència Mar Arza En Residència a l’institut Narcís Monturiol\nVuit mesos és molt de temps, i ara és hora de fer balanç. Em passen pel cap tantes coses…! Tinc molt recent els últims esdeveniments, el Sant Jordi, la presentació pública de l’obra… les valoracions dels alumnes… les emocions a flor de pell, vaja!\nQue maco emocionar-se treballant, vull seguir tenint molts “nusets d’estómac”!!!\nM’agrada la meva feina, em fascina l’art i crec que aquest projecte confirma que més enllà de les quatre parets de l’aula és possible trobar maneres de treballar diferents.\nUs voldria explicar que ha representat aquest projecte pel nostre centre, des de la pràctica, des de l’experiència, la meva, una docent de plàstica.\nAmb seny !\nSeré fidel al títol d’aquest apartat, dir-vos que no pretenc fer teoria pedagògica del que ja està escrit, tan sols vull compartir amb vosaltres 7 punts que enumero des de l’experiència, el que crec que ha estat més rellevant del projecte, diríem els aspectes més pedagògics i conceptuals.\nEl projecte ha permès:\n–\tQue l’art s’apropés a l’alumnat. No que els alumnes s’apropessin a l’art, que és una cosa molt diferent. Cada alumne i cada alumna s’ha endinsat en el món de l’art com a part implicada. A l’ inici, amb incerteses, però poc a poc els ha anat generant curiositat, il·lusió i ganes d’aprendre processos nous, una manera de fer que desconeixien, la manera de fer d’una artista. Aquest fet els ha fomentat l’ interès per aprendre, en definitiva els ha motivat. La “motivació”, aquell terme tant difícil d’aconseguir amb els adolescents d’avui…\n–\tRealitzar un treball interdisciplinari, una manera diferent d’aprendre literatura, llengua catalana, tecnologia, música, i art. I també ha permès fer partícips del projecte a altres nivells educatius, 3r ESO i Batxillerat.\nQuins projectes de l’ actual sistema educatiu promouen aquesta interdisciplinarietat real?\n–\tPotenciar la creativitat del professorat i de l’alumnat. En aquest punt ha estat vital la presència de la Mar Arza. Una artista que ens ha mostrat un discurs sòlid i coherent, molt reflexiu i amb una execució tan delicada i precisa que ha estat una meravella observar-la treballar.\nPenso que la creativitat no és innata, es pot aprendre, i una de les maneres d’aprendre és observar els processos que segueix una artista. Personalment sempre m’ha fascinat comprendre i gaudir del discurs d’una artista. M’ha servit com persona i com a docent. Ser creatiu, gaudint de creativitat.\n–\tAfavorir la cultura de l’esforç i el rigor de la feina ben feta. Quan alguna cosa ens costa aconseguir-la i no té un resultat immediat, la valorem més. I sobretot ens fa sentir bé, perquè llavors som conscients que ens ha costat un esforç. El projecte no ha estat senzill, l’alumnat sap que ha costat, que ens ha calgut molt esforç, hem hagut de retallar moltes paraules, ens en calien moltes…\n–\tTreballar conceptes aplicats. Hem elaborat un cartell i un punt de llibre: composició, color, enquadrament, tipografia, fotografia…. Hem fet poesia, hem fet paper, hem treballat el concepte de metàfora literària, de metàfora visual…Hem conegut nous autors: escriptors, fotògrafs, artistes…\nHem descobert paraules noves, hem\ttreballat informàtica: el bloc, un power point (resum de 8 mesos de treball), hem aprés a resumir processos, a parlar en públic, a fer un guió del que vull dir… Conceptes necessaris des de la pràctica. El projecte ens ha portat a aprendre conceptes, no els conceptes ens han portat a fer la pràctica. Aquest tipus d’ensenyament es més significatiu per l’alumnat, sorgeix de la necessitat de conèixer, de saber com….\n–\tPotenciar el treball en grup, el comprovar que ens cal estar units en totes les fases del procés per arribar a culminar l’obra, sobretot la implicació de tots per la presa de decisions.\n–\tPotenciar les diferents habilitats de l’alumnat, el “talent” de cadascun. 29 alumnes amb interessos diversos, tots ells amb unes habilitats pròpies, unes preferències, hem pogut potenciar-les. Ha estat important la participació del més hàbil en informàtica, de l’alumnat de tarannà més procedimental, l’alumnat més metòdic, els intrèpids, les més erudites en literatura…. tothom ha tingut un paper imprescindible per avançar en el projecte. I tots ells s’han sentit bé. S’han sentit una part important del projecte. Penso que potenciar les habilitats de cada alumne i cada alumna els fa avançar en la seva autoestima. Darrera aquesta manera d’entendre l’educació hi ha un model pedagògic que crec que hauríem de treballar molt més als instituts.\nAfegir la importància que ha tingut l’existència del bloc en tot el procés, el dia a dia de l’ institut, el fet d’escriure el que fas, et fa reflexionar. Ha estat fonamental, per rellegir-ho amb els alumnes, per compartir-ho amb el món…..i sobretot, me n’adono ara, quan faig balanç, tenir escrit el que fas et permet avaluar amb més precisió.\nTambé ha estat molt positiu explicar el projecte a tot el centre, reunir a professors i professores, a altres alumnes i compartir amb tots ells l’experiència, i sobretot que hagin estat els propis alumnes qui hagin fet aquesta exposició.\nNo tot ha estat un camí de roses. Alguns entrebancs!\nNo tot ha estat un camí de roses, fer un projecte d’aquestes característiques amb 29 alumnes de 4t d’ESO no ha estat fàcil. Primer per la feinada que això suposa a tots els nivells, i després per la dificultat de fer-los sentir un grup, una pinya !!\nTambé dir-vos que tenim acostumats als alumnes a treballar per franges d’una hora, i a cada hora canviem d’activitat (català, castellà, mates, música, tecno…..) no estan acostumats a treballar molt de temps en una mateixa tasca. Tenen la necessitat de canviar d’activitat. Els hem acostumat així! Amb una mica de sort, connecten i desconnecten per hores, 5 dies a la setmana. Alguna part del projecte els ha estat feixuga. Retallar paraules va ser la part amb més dificultat, suposava molt d’esforç i concentració dia rere dia.\nLa organització hermètica dels centres, el que abans us deia, hora a hora, no facilita aquest tipus de projectes. Molts hem gaudit amb i del projecte però d’altres a l’ institut l’han patit, amb amor, però l’han patit. Si cada dijous tinc classe d’educació física al gimnàs i és l’únic dia que el puc fer servir i la Fanny i el seu projecte l’ocupa setmana rere setmana, què faig?\nGràcies a tots per haver acceptat aquests entrebancs amb alegria, sense vosaltres no ho haguéssim pogut fer. Llegiu-vos aquestes línies, espero que aquest balanç demostri que ha valgut la pena.\nI … hauria d’anar acabant…, gràcies Núria i Laia, per moltes coses, moltíssimes, per la vostra iniciativa, pel vostre entusiasme, per ser tant competents, penso que hem fet un bon equip. Gràcies al professorat i al personal del Monturiol, som una pinya! i això es nota! Tots formeu un bocinet d’aquests PEIXOS D’ESTIMA!\nAquesta experiència ha anat més enllà, ho ha explicat molt bé en la seva valoració una alumna, la Núria Mallofré, hem aprés, hem viscut, hem fet viure i fem significatiu aquest aprenentatge per sempre.\nI que dir-te Mar…, t’he deixat pel final, perquè se’m fa un nuset a l’estómac….Quin plaer veure’t treballar, pensar, gaudir amb el que fas…. ja saps, l’art es troba molt allunyat de les escoles inclús m’atreviria a dir de la societat, es te poc coneixement del procés que implica una obra d’art compromesa. Assistim a galeries, a museus i acostumem a veure resultats, i com hem comentat molts cops, que important és el procés…..! Gràcies des del cor, per compartir amb nosaltres el teu talent, et seguiré, m’interessa el teu discurs…!\nMar, et devia aquests dos fragments musicals, m’encanten…\nCliqueu mentre acabeu de llegir aquest escrit… música, poesia, art …PEIXOS D’ESTIMA !!!\nBach Harpsichord Concerto In FM\nRáida Women of Ireland\nBach Harpsichord Concerto\nA tots, un mar de gràcies, que regni la vocació de transmetre passions !\nEl mar és una plaça,\nl’horitzó que no cessa,\nun llençol de paraules sense temps,\nl’antic mirall del vent,\nel somni alliberat.\nEl mar és l’oblit que retorna,\nun núvol blau abans del núvol,\nel gest de l’aigua i la sal ardent,\nl’escenari on el cicle s’inicia\ni un immens cementiri.\nEl mar és un color,\nun misteri de llum que el silenci devora,\nla dimensió on el tacte s’alenteix.\nInstitut Narcís Monturiol Montbau !\nThis entry was posted in General on 17 maig 2011 by ESTEFANIA FIGUERAS CUBELLS.\n← Un petit tresor ! L’ESCRIPTURA AMAGADA AL COS →\nOne thought on “Des del cor ! Amb seny!”\nMontse Tarrés llopart 10 juny 2011 at 12:13\nUn projecte espectacular, moltes felicitats a l’alumnat, a la Mar i al professorat.\nUna intervenció educativa trascendent en la vida de l’alumnat. Quina presa de consciència tant potent, quina transformació , quina passió!!!\n2. Web de la Margarita Andreu


Cementiri de Pneumàtics: Adéu a Jerry Robinson, cocreador d'en Robin i el Joker\nAdéu a Jerry Robinson, cocreador d'en Robin i el Joker\nAvui s'ha estès la notícia que fa un parell de dies, el 7 de desembre, va morir als 89 anys el senyor Jerry Robinson, guionista de còmics que té, entre els seus assoliments, el d'haver cocreat (o creat, sempre hi ha hagut polèmica sobre la qüestió) el personatge del Joker, considerat per molts com el millor dolent de la història del Còmic.\nCrec que és important reivindicar la figura d'aquest guionista, de la mateixa manera que en el seu dia ho vaig fer amb la d'en Bill Finger, el cocreador d'en Batman malgrat que sempre es digui allò de "Batman, de Bob Kane".\nEn Jerry Robinson va cocrear (o crear), com deia, el personatge del Joker, un dolent pur, un paio que no pot caure't bé de cap manera i que odies sense matisos, a diferència del que passa amb en Dues Cares, que a nivell personal m'agrada més. Però bé, el Joker fa meravellosament la funció per a la qual va ser creat, la de nèmesi d'en Batman, i és per això que es pot considerar un personatge perfecte. Ho hem d'agrair, total o parcialment, al senyor Robinson, que ens el va portar al número 1 de Batman, la primavera de 1940.\nSi us fixeu en la imatge veureu que ja en aquella època es donava el crèdit dels còmics del Cavaller Fosc únicament a en Bob Kane, una tremenda injustícia. El mateix passa amb el personatge d'en Robin, per al qual sembla força clar que, almenys, en Robinson va suggerir el nom. L'abans esmentat Dues Cares i l'impagable majordom Alfred Pennyworth també serien cocreacions seves juntament amb en Bob Kane i en Bill Finger.\nLa curiosa història d'aquest home és que va ser contractat per en Bob Kane mentre era estudiant de Periodisme per tal que entintés els fons dels seus còmics i també fes la retolació (posar els textos a les vinyetes, vaja). Més endavant va anar ascendint de categoria i es va convertir en l'entintador principal, i mentre va col·laborar amb els altres dos van sorgir aquestes idees, de paternitat polèmica, que hem comentat. Quan en Bob Kane va deixar les col·leccions d'en Batman per passar a la tira diària del personatge, cosa que va passar el 1943, en Jerry Robinson va fer fins i tot de dibuixant durant uns quants números.\nAquesta portada, la del 69 de Detective Comics (novembre de 1942), és obra d'en Jerry Robinson. Però bé, a què es va dedicar quan va deixar de treballar als còmics de l'Home Rat-penat? Doncs va dibuixar còmics per a tires diàries, però sobretot es va dedicar a lluitar pels drets dels creadors (allò que dèiem), i va ser conegut per ajudar els d'en Superman, en Jerry Siegel i en Joe Shuster, a aconseguir que DC Comics els pagués de manera vitalícia per l'ús del personatge que havien creat. En aquest mateix sentit, el 1978 va fundar el Cartoonists & Writers Syndicate / CartoonArts International, el sindicat de dibuixants i guionistes que, segons la Wikipedia, el 2010 tenia més de 550 membres de 75 països.\nAixò que veiem aquí és Astra, un manga (sí, un manga) per al qual va aportar el concepte original i que van executar un dibuixant i un guionista japonesos, Shojin Tanaka i Ken'ichi Oishi respectivament. Van ser 8 números que es van recopilar en un volum i va veure la llum el 1999. Probablement va ser un rampell de la vellesa.\nDes de 2007 era consultor creatiu de DC Comics, i se'ns moria l'altre dia després d'una llarga carrera i d'haver aportat (en més o menys mesura, però amb tots tres morts ara ja és difícil aclarir qui en va tenir cada percentatge) unes idees tan importants per a la història del còmic en general i d'en Batman en particular. Descanseu en pau, mestre.\nEtiquetes de comentaris: Adéu..., Batman, detective comics, jerry robinson, joker, Robin


El futbol sala federat en marxa | AE Les Corts UBAE\nJa està aquí una nova temporada del futbol sala federat. Enguany fins a 25 equips mamuts competiran en les seves respectives lligues de la Federació Catalana de Futbol i la Real Federació Espanyola de Futbol. Set conjunts femenins i divuit equips de categories mixta i masculina.\nEls més matiners en iniciar els entrenaments van ser el Juvenil A masculí i el Sènior A femení a finals d’agost. Progressivament s’hi van anar sumant tots els altres equips. Una pretemporada que afortunadament, a diferència de la de l’any passat, ha pogut recuperar els stages que tots els equips fan a La Cerdanya. Al llarg dels diferents cap de setmana abans de la tornada del curs escolar els equips mamuts marxen dues nits a realitzar diferents sessions d'entrenament, cohesió de grup i altres activitats que serveixen per enriquir l'equip en molts aspectes.\nTots els entrenaments juntament amb les estades i els partits amistosos serviran perquè els conjunts mamuts arribin en el millor estat possible a l’inici de les competicions. Unes competicions que esperem es puguin desenvolupar amb normalitat, disputant tots els partits i amb públic a les grades.


Blog de muntanya: de desembre 1973\nRetorn a Setcases\nDesprés del bivac a prop del coll de la Balmeta ja veiem que la nostra empresa d'anar al Canigó és irrealitzable. Hi ha molta neu a la muntanya i, a més, després del fred que hem passat al bivac la moral no està gaire alta, de manera que recollim tot i baixem de tornada a Setcases.\ndiumenge, 30 de desembre de 1973\nBivac al Coll de la Balmeta\nAquesta vegada l'objectiu és molt ambiciós. Volem fer el Canigó des de Setcases en condicions hivernals. Sortim de Setcases amb un ambient siberià i comencem a pujar per la Riera de Carboners. A mesura que pugem, el camí es fa més difícil. La pista està molt nevada i avancem fent torns per obrir la traça. La progressió és tan lenta que no podem ni arribar al Coll de la Balmeta, on hi ha el refugi forestal Jaume Farré. Es fa fosc i decidim fer un bivac. Dormim sobre la neu en unes condicions molt difícils. Passem la nit desperts; sort que portem el sac de plomes !\ndijous, 27 de desembre de 1973\nEscalada al Figaró. Repetim, nosaltres sols, les vies d'escalada que havíem fet fa unes setmanes en el curset d'escalada a la Roca Plana. Practiquem les tècniques bàsiques de l'escalada com el ràpel. Com és normal en aquesta època, el ràpel és en estil dulfer, sense rapelador ni mosquetó ni res; únicament la corda passada per la cuixa i l'esquena.\ndiumenge, 16 de desembre de 1973\nDesprés de molt temps hem tornat a fer la clàssica excursió al Corredor que tantes vegades havíem fet. Hem vingut tota una colla del centre excursionista. Les cròniques de l'època no detallen si vam pujar des de Llinars o des d'Arenys però sí que hi ha constància gràfica de la nostra estada al santuari del Corredor.


Deliciosos Plats Vegitarianskie - Albergínia a la brasa amb guarnició de gingebre\nEn aquesta recepta, les albergínies japoneses es redueixen a la meitat i es fan a la planxa fins que es comencen a daurar. A continuació, es recobren amb una guarnició de goma i umami que complementa la cremositat de l’albergínia cuita. Serviu aquestes delicioses albergínies en un llit de coco acabat de cuinar, amb més verdures al costat.\n6 albergínies japoneses\nPeça de gingebre fresc de 2 polzades\n1 cullerada de morir\n1/2 cullerada de vinagre d’arròs\n2-3 xilis tailandesos vermells\n1 tassa d’arròs de coco, cuit\nReduïu la mitja part de les albergínies i poseu-les tallades de costat a la planxa a foc mig-alt. Pinzellar bé amb oli d’oliva i coure-ho uns 15 minuts, o fins que la pell comenci a daurar-se i s’esquerda. Torneu-ho, raspalleu els costats tallats amb oli d’oliva i feu-ho a la planxa durant 6-8 minuts més.\nMentrestant, poseu la salsa en un bol batent juntament l'oli de sèsam, el mirí, el tamari i el vinagre de vi d'arròs. Remeneu finament el gingebre, afegiu-lo a la salsa i remeneu-ho per combinar.\nTalleu ben fina tant la ceba molla com el xile vermell.\nDividiu l’arròs de coco entre tres bols. Quan l'albergínia estigui a punt, poseu-los damunt dels bols d'arròs, talleu-los cap amunt. Sofregiu amb la salsa i remeneu-ho ruixant per sobre les llavors de sèsam i les rodanxes fines de xile i ceba tendra.\nPastís de Marisc (Vegan, Sense Gluten)\nCopes de plàtan i mantega de cacauet (vegà, sense gluten)\nMaja Blanca filipina amb latik de coco (vegà, sense gluten)\nPastís de coco de nabius (vegana)\nEntrepà picant fregit de 'pollastre' (vegà)


26/06/2019 - 16:50h\nJordi Bernal Fabra rep un reconeixement de l'alcaldessa i la regidora d'ensenyament per la seves notes a les proves de les Pau\nL'alcaldessa, Montserrat Sanmartí i la regidora d'Ensenyament Blanca Torrallardona han rebut aquest matí a l'Alcaldia a Jordi Bernal Fabra per fer-li un reconeixement a l'haver obtingut una nota superior a 9 punts en les proves de les PAU.\nEn Jordi ha vingut acompanyat dels seus pares i amics i de la directora de L' Institut Alba del Vallès, i se li ha fet entrega d'un diploma de reconeixement i un val de regal.\nHa estat un acte molt distès en el que els alumnes han explicat els seus projectes d'estudi als assistents de l'acte. La directora de l' Institut, Carme Sànchez, ha fet palès la seva satisfacció amb els resultats del Jordi i ha lloat la seva trajectòria exemplar durant el curs i en general la de tots els alumnes que s'han presentat a la convocatòria de juny de les PAU, un total de 44, i que tots ells han aprovat.\nEl proper 20 de juliol, en Jordi assistirà a l'acte de lliurament de les Distincions de les proves d'accés a la Universitat 2018 que tindrà lloc a l'Auditori de Barcelona.El Consell Interuniversitari de Catalunya, des de l'any 2001, atorga anualment les Distincions de les Proves a l'alumnat de Catalunya que en la convocatòria ordinària de juny ha obtingut una qualificació igual o superior a 9 punts, per reconèixer públicament l'esforç dels/de les estudiants, així com la seva bona preparació en la realització d’aquestes.\nDarrera modificació: 10-07-18 a les 23:20\nAlcaldessa, regidora d'Ensenyament i directora de l'Institut fan entrega del diploma de reconeixem


EDUCACIÓ FÍSICA, ESCOLA SON JUNY: MOLTES GRÀCIES, MARIA ! (Actualitzat: 29/1/16)\nEl Voleibol és un esport d'equip molt arrelat a Sant Joan, fa un grapat d'anys que era l'esport més practicat i amb més èxits aconseguits, sobretot el volei femení.\nAvui a l'escola hem tingut l'oportunitat de compartir una sessió amb una de les jugadores d'aquell equip campió, ha estat tot un plaer poder comptar amb na Maria Bauzà, sa mamà d'en Pau i en Xavier.\nA més de fer una sessió molt completa, tenint en compte que només disposavem d'un temps limitat, ens ha transmés la seva il.lusió per aquest esport i sobretot el que ens ha volgut donar a entendre és que a un esport d'equip tots els membres són importants, tots s'han d'ajudar, s'han de comprendre, s'han d'esforçar, s'han de sacrificar, s'han de respectar, etc... sempre pel bé de l'equip.\nEns ha contat que el seu equip aconseguí tants d'èxits, (campionats de Mallorca, de Balears i també viatjaren diverses vegades a la península per disputar campionats d'Espanya,) gràcies, principalment, a aquesta cohesió i unió que hi havia entre totes les jugadores i la peça clau de tot aquest engranatge l'atribueix al seu mister, don Andreu Gelabert, na Maria l'ha definit com una persona amb molta psicologia a més de moltes altres aptituds.\nEnhorabona i moltes gràcies, Maria, per aquesta classe magistral que ens has regalat i pels valors humans que ens has transmès.\nActuaitzat: Divendres 29 de gener de 2016.\nAvui els grans afortunats han estat els alumnes de 5è.\nAmb exemples tot queda més clar.\nEls alumnes molt atents a les explicacions de na Maria.\nGràcies, Maria! Per voler compartir i impartir una classe amb tots nosaltres.\nEls alumnes de 6è els grans beneficiats d'aquesta guapa experiència.\nIntentàrem posar en pràctica tot el que ens havia explicat.\nEls alumnes demostrarem molt d'interés en tot moment.\nLes medalles aconseguides pel seu equip.\nUns fills orgullosos de la seva mare.\nL'equip de 4t treballa per anar cohesionat i quan vol ho aconsegueix.\nl'equip de 1r també s'esforça per millorar dia a dia.\nl'equip de 3r, un gran equip.\nNA MARIA ENS HA FACILITAT AQUESTES FOTOGRAFIES QUE VOLEM COMPARTIR AMB TOTS VOSALTRES.\nNa Maria va quedar convidada per repetir l'experiència, i així ho farem!\nSi hi ha més mamàs o papàs que volen venir a compartir una sessió d'educació física amb nosaltres només ens ho heu de comunicar i ens posarem d'acord per programar-la i dur-la a la pràctica.\nPreparant la inauguració dels Jocs Olímpics Son Juny 2015/16\nPublicat per Cati Bauzà a 8:49\nAnònim 29 de gener de 2016, a les 0:24\nEls alumnes de 6è estam molt contents que ens hagis visitat i ens hagis contat la teva experiència com a jugadora de voleibol. A més, ens has ensenyat algunes tècniques principals per poder jugar a voleibol.\nTambé ens ha agradat molt els consells que ens donares per jugar millor en equip, respectant a la resta de jugadors i jugant amb companyerisme.\nGràcies per haver-nos oferit aquesta meravellosa experiència.\nFirmants: tots els alumnes de sisè


Horari: divendres, dissabte i diumenge: de 17 h a 2 h; dilluns i dimarts: de 17 h a 24 h\nDimarts 19 de juliol les atraccions tenen un descompte del 50% amb motiu del Dia del Nen\nHorari: divendres: de 17 h a 24 h; dissabte, diumenge i dilluns: de 10 h a 24 h\n- XVIII Campionat de Pitch and Putt: 15 € infantil / 20 € adult\n- IV Torneig Futbol 7: 120 € per equip. Inscripcions: veteransfutbol@hotmail.com\nPoesia i + es projecta a Llavaneres la nit de divendres i ho fa posant el focus en la relació que hi ha entre poesia i cinema: un idil·li que els nostres convidats confessen amb entusiasme davant la càmera i els lectors.\n24 Versos per segon és un recital de Míriam Cano, Francesc Gelonch i Esteve Plantada, tres veus poètiques que escriuen sovint poemes que esdevenen imatges i que alhora sorgeixen de les imatges i del cinema. Els 24 fotogrames per segon d’algunes pel·lícules poden trasbalsar-nos. La lectura dels seus poemes, també.\n+ A prop és un espai per conèixer amb més profunditat un creador i la seva relació amb la poesia. En aquesta ocasió el convidat és Albert Serra, el director de cinema més internacional i singular de casa nostra. Conclourà la seva intervenció la projecció de Cubalibre (2014), un curtmetratge musical de 18 minuts de durada. Es tracta d’un homenatge a Rainer Werner Fassbinder i el seu actor Günter Kaufmann amb l’estil inconfusible del català.\nEnguany es commemoren els 400 anys de la mort de William Shakespeare. Per homenatjar la figura d’aquest gran dramaturg, poeta i actor anglès, la Companyia Inestable, amb adaptació i direcció d’Abel Coll, ens presenta Treballs d’amor perduts: El Rei de Catalunya, acompanyat de tres nobles, decideix dedicar-se a l’estudi durant tres anys. Això implica que hauran de tancar i barrar les portes a l’amor. Però l’arribada de la Princesa de França i les seves donzelles no els ho posaran gens fàcil.\n“Treballs d’amor perduts” està considerada una de les primeres obres de Shakespeare, que podria haver escrit el 1594. En la seva estructura i plantejament es nota certa influència de la Commedia dell’Arte italiana.\nCampionat Popular de Botifarra, sistema suís. Les inscripcions es portaran a terme el 9 de juliol, a partir de les 10 h, al pati d’El Casal de Llavaneres\nPedalada popular: cal portar la bicicleta i els complements de protecció (casc, genolleres, colzeres... )\nMesures de seguretat del CORREFOC d’acord amb el RD 563/2010 de 7 de maig:\nRD 563/2010 de 7 de maig\nPer poder assistir a la cantada d’havaneres i al castell de focs hi haurà servei gratuït de bus des de la parada de l’avinguda de Catalunya al parc de Sant Pere, i viceversa:\nL’activitat astronòmica consta d’una petita xerrada en què es farà referència a la mitologia romana per conèixer els tres déus que s’amaguen darrere de Mart, Saturn i Júpiter i la seva relació amb la deessa Minerva. Tot seguit podem observar planetes i estels brillants amb telescopis.\nReserva de taules i cadires: dijous 14 i divendres 15 de juliol, de 19 h a 21 h, al parc de Ca l’Alfaro.\nEn els concerts de nit de Ca l’Alfaro hi haurà servei de bar a les Barraques de les entitats.\nLa Regidoria de Cultura i Festes de l’Ajuntament de Sant Andreu de Llavaneres agraeix a totes les entitats, associacions i particulars la seva col·laboració i participació en els actes de la Festa Major.


ᐅ Activitats en família i amics a Rajadell - Esportec\nACTIVITATS A RAJADELL EN FAMÍLIA I AMB AMICS\nOferim un gran ventall d'activitats en grup a prop de Rajadell adaptables tant per a families com per a grups d'amics.\nExperts en activitats en grup a l’aire lliure a Rajadell\nComptem amb molts anys d'experiència en la realització d’activitats familiars a prop de Rajadell adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Rajadell amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Rajadell Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Rajadell on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Rajadell amb amics\nActivitats esportives i d'aventura a prop de Rajadell per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Rajadell, per tal que pugueu descobrir els indrets més idíl·lics de les nostres contrades.\nFestes d'aniversari a Rajadell\nSortides amb la família a Rajadell\nComiats de solter a Rajadell\nCoses a fer amb parella a Rajadell\nExperiències esportives a Rajadell\nExcursions a Rajadell\nCelebracions a Rajadell\nTurisme a Rajadell\nRutes en segway a Rajadell\nCates de vi a Rajadell\nVisites a cellers a Rajadell\nSom creadors d'experiències a prop de Rajadell. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Rajadell i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Rajadell que us proposem.\nOferim tot tipus d'activitats a prop de Rajadell, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Rajadell que oferim.\nActivitats per a totes les edats a Rajadell, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Rajadell i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Rajadell amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Rajadell, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de Rajadell, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de Rajadell per a tot tipus d'edats.


COMG - Es desenvolupa a Catalunya una mascareta reutilitzable i reconfigurable per garantir la protecció dels professionals enfront de possibles rebrots de la Covid-19\nEl Col·legi de Metges de Girona, Tecnoateneu Vilablareix, Soler & Palau, Prometal3D, Eurecat, Aira Robotics, BTwice, Stimulo, Artein Gaskets, Venfilter, Mini Pleat Filter, Tallers Jaume, Alzamora Packaging i Impremta Pagès han desenvolupat una mascareta reutilitzable i reconfigurable mitjançant filtres intercanviables que permet aconseguir els graus FFP3 i FFP2 de màxima protecció enfront del coronavirus, a fi de garantir la seguretat dels professionals davant de possibles rebrots de la Covid-19.\nEn paraules del Dr. Josep Vilaplana, “el projecte neix de diferents iniciatives que sorgeixen al mateix temps al país, amb l’ànim d’ajudar i protegir el personal sanitari amb un element de protecció imprescindible per fer front a la Covid-19, i que van tenir l’encert i la capacitat de sumar-se per aconseguir desenvolupar un projecte d’aquest tipus en un temps record”.\nSegons destaca el director tècnic i gerent d'Aira Robotics, Xavier Jané, “el disseny ha prioritzat la seguretat i la comoditat dels usuaris”. En aquest sentit, “els valors de respirabilitat assolits per ALEU són fins a sis vegades els de les mascaretes convencionals en el cas de la protecció FFP2 i del doble en el grau FFP3, de forma que redueixen de manera important el cansament de l’usuari”, assenyala Esteve Farrés, del Tecnoateneu de Vilablareix.\nAixí mateix, el director de Desenvolupament de Negoci Industrial d’Eurecat i gerent d’Eurecat Girona, Guillem Quintana, subratlla que “un altre valor afegit és que la cadena d’industrialització de la mascareta ALEU és local, gràcies a la suma d’empreses de diferents sectors que han col·laborat desinteressadament en el seu desenvolupament i producció, per suplir aquesta necessitat social fora del seu àmbit de negoci”.\nTambé suposa “un exemple de treball col·laboratiu en xarxa amb codi obert compartit per a tothom, amb la participació de grans empreses, pimes, centres tecnològics i voluntaris i el foment de la capacitat industrial, a través de l’aprofitament de les capacitats existents, així com la possibilitat de fer una transferència industrial des de Catalunya a altres països que vulguin reproduir-la”, afegeix el CEO de Prometal3D, Marc Montaner.\nEn aquest sentit, “ja s’han iniciat contactes amb països de Llatinoamèrica, Àfrica i d’Europa per posar la mascareta a la seva disposició enfront la pandèmia”, detalla el director de Laboratoris Transversals d’Eurecat, Agustí Chico, qui posa de relleu que el disseny “ja s'està començant a implementar a Xile dins d’un projecte fill d’ALEU, anomenat FreeBreath”.\nFiltres FFP3 i FFP2\nEls filtres FFP3 asseguren la màxima protecció amb un índex de respirabilitat fins a dues vegades per sobre del mínim que marca la norma. Els filtres FFP2 asseguren una protecció adient per a la majoria dels entorns sanitaris i de producció i amb un índex de respirabilitat fins a sis vegades per sobre del mínim que marca la norma, reduint així el cansament dels usuaris. Els filtres són reutilitzables i tenen una vida útil de fins a 5 dies.\nInjecció i impressió 3D\nLa mascareta ALEU és estanca i cobreix nas, boca i mentó. És de material termoplàstic, es pot desinfectar després de cada ús, i es pot fabricar mitjançant injecció a gran escala, per impressió 3D o una combinació d’ambdós. Gràcies a la impressió 3D, és possible també la fabricació de diferents talles o de complements especials de manera ràpida. Exemple d’això, és la vàlvula d’exhalació que ha dissenyat l’empresa Soler & Palau, que “és imprimible amb 3D, amb la finalitat de permetre encara una millor respiració per a possibles pacients amb patologies que ho requereixin”, detalla el director tècnic de Soler & Palau, Albert Bach-Esteve.\nValidació i supervisió mèdica\nEl projecte ha anat evolucionant des dels requeriments inicials establerts amb el Col·legi Oficial de Metges de Girona, posteriorment amb les proves de validació i adequació de diferents professionals de la salut d’hospitals com el Josep Trueta de Girona, l’Althaia de Manresa i el Sant Pau de Barcelona, així com amb tots els assajos realitzats als laboratoris d’Eurecat, que han permès arribar a tenir un producte llest per a la fase d’homologació.\nContribucions al projecte\nEl Col·legi Oficial de Metges de Girona ha estat el coordinador i supervisor mèdic del projecte, Prometal3D, Aira Robotics, Soler & Palau i Eurecat han aportat el seu coneixement en el disseny i desenvolupament del producte, així com la seva capacitat d’assaig i industrialització. Tecnoateneu Vilablareix ha estat el dinamitzador de la participació. BTwice i Stimulo han contribuït amb la seva capacitat de disseny. Artein Gaskets, Venfilter i Mini Pleat Filter, Tallers Jaume, Alzamora Packaging i Impremta Pagès han aportat el seu coneixement i productes al projecte. També ha col·laborat Urbinium Girona.\nLloc web ALEU - FFP3\nVídeo mascareta Aleu


El passat de Son Espases\nEl president Antich visità les restes arqueològiques localitzades en el nou hospital de referència i destacà “l'important esforç” que s'ha fet per a la preservació del paisatge i del patrimoni a l'espai\nNúria Martí | 23 octubre 2010\nImatge del juny del 2009 en la qual es veu l'emplaçament original vora l'obra de l'hospital.\n02-06-2009 | P. PELLICER\nAmb la posada en marxa de l'hospital de Son Espases quedava pendent encara saber què havia passat amb les restes arqueològiques trobades davall el centre sanitari i que sorgiren una vegada començat el projecte. Ahir, el president Antich, acompanyat del conseller de Sanitat, Vicenç Thomàs; i del de Cultura, Bartomeu Llinàs, féu una visita al centre. Allà pogueren contemplar algunes de les peces localitzades (àmfores, estris quotidians i restes militars), com també les obres de trasllat del jaciment romà i la restauració de les cases de Son Espases, on en principi s'hauria d'habilitar un centre d'interpretació de tot el material recollit.\nCal recordar que el novembre del 2008 els arqueòlegs trobaren un important jaciment romà a la zona on ara hi ha les urgències de l'hospital. L'avançat estat de les obres del centre sanitari i la impossibilitat de canviar-ne els plànols en aquelles altures del projecte feren sospesar la possibilitat de traslladar el jaciment, pedra a pedra, i reconstruir-lo devora les cases de Son Espases, tal com s'ha fet finalment.\n"Hem realitzat un esforç grandiós -digué ahir el president Antich- per ser el màxim de respectuosos amb el paisatge i amb el patrimoni". "Teníem molt d'interès a explicar aquest esforç en una de les excavacions més importants que s'han duit a terme a les Illes", afegí en referència "als 62.000 metres quadrats excavats i de gran riquesa". S'ha d'esmentar que, abans que els arqueòlegs entrassin a Son Espases, ja s'havien remogut terres sense control en devers 27.000 metres del terreny del centre hospitalari, fet que fou denunciat pels veïns i els grups proteccionistes.\nEls tres arqueòlegs responsables del projecte -Magdalena Estarelles, Francesca Torres i José Merino- passaren comptes ahir també de tot el material trobat a Son Espases, que de moment, i en espera que el centre d'interpretació sigui una realitat, anirà a parar al Museu de Mallorca. En total, s'han localitzat devers 170 pous amb diferents tipus de materials, com àmfores -més de 500-, ceràmiques, monedes, puntes de fletxa, fermalls de capa, etc. "En un principi, no sabíem ben bé què era, però ens vàrem adonar que tot era romà", digué Estarelles. Una de les peces que més els sobtà fou una plomada en forma d'àmfora, cosa que demostra l'origen romà de les restes -datades devers l'any 100 aC-. Alhora, per la seva forma peculiar, tenia segurament un caràcter ritual, probablement relacionat amb l'assentament.\nLes cases de Son Espases acolliran en un futur un centre d'interpretació. Sanitat hauria de ser l'encarregada de pressupostar-lo i crear-lo. Tot i confirmar-ne la creació, el conseller Thomàs no s'arriscà ahir a fixar una data per al centre al·legant que "s'ha de parlar amb Patrimoni i altres estaments que han d'intervenir en el projecte i que també hi han de dir la seva".\nUn grup de contribuents de les Illes Balears ha organitzat un centre d'interpretació de les accions del govern i l'oposició i els resultats de l'anàlisi són que aquests polítics peperos i psociates no fan més que complir ordres dels seus partits, servidors dels interessos d'"una, grande i libre". Els peperos ho fan cara alta. I els del psoE dissimulen i hi posen floretes.\nPer guapo, fa mes de 8 anys\nAquests dies els ha pegat pels "centres d'interpretació"...\nPer UIB, fa mes de 8 anys\nQuina puta patata!\nCom ho volen compondre!


El ministre de Salut anuncia la incorporació immediata d'un oncòleg a temps complet - FÒRUM.ad\nEl ministre de Salut anuncia la incorporació immediata d’un oncòleg a temps complet\nOn: 04/10/16 18:27\nEl ministre de Salut, Carles Álvarez Marfany, ha explicat que properament es cobrirà una plaça d’oncòleg a temps complet amb la qual cosa es millorarà la coordinació dels professionals que treballen en l’atenció d’aquesta malaltia i també en l’atenció al pacient. Ha recordat, també, que es treballa per potenciar la prevenció i que per tenir un servei de ràdioterapia cal una massa crítica suficient perquè el servei sigui, no només rendible, sinó de qualitat. També ha reconegut que cal una reflexió sobre el transport d’aquests malalts a l’exterior. Així ho ha posat en relleu a preguntes de la consellera del partit Socialdemòcrata Rosa Gili, sobre els recursos disponibles per a l’atenció oncològica. En la sessió de control al Govern del Consell General d’aquest dimarts també s’ha posat sobre la taula les tarifes de la Societat de Drets d’Autor i Drets Veïns i el cessament de les emissions d’ATV al Pirineu.\nEl ministre de Salut, Carles Álvarez Marfany, ha anunciat que properament, potser aquesta mateixa setmana, sortirà publicat al Butlletí Oficial del Principat d’Andorra un edicte per contractar un oncòleg a temps complet i que a més serà la persona que faci les tasques de coordinador de la unitat de tumors. Aquesta contractació, segons el titular de Salut, ha de servir per millorar l’atenció als pacients i també per una major coordinació entre els diferents professionals que intervenen en l’atenció a aquesta malaltia. Álvarez ha fet aquestes manifestacions en resposta a una pregunta formulada per la consellera del partit Socialdemòcrata Rosa Gili sobre els recursos que es dediquen a l’atenció oncològica, durant la sessió de control del Consell General d’aquest dimarts.\nEl ministre ha respost que els recursos “són suficients” si bé ha admès que sempre es poden millorar i, en aquest sentit, ha recordat el treball que es duu a terme de manera conjunta entre el SAAS, la CASS i el Ministeri de Salut per millorar aquesta atenció i perquè es faci una feina multidisciplinar. Aquest treball, ha manifestat, no se centra només en l’atenció als malalts sinó també en la prevenció i ha reiterat la intenció, de cara a l’any que ve, d’impulsar el programa de cribatge del càncer de còlon. Gili ha mostrat la seva preocupació perquè no hi hagi certs recursos, com per exemple un psico-oncòleg, i també ha preguntat pel servei de radioteràpia. Sobre aquest darrer aspecte el ministre ha respost que si no hi ha una massa crítica suficient no és rendible i a més no és eficient i que, per tant, “es reconsiderarà” poder oferir aquest servei al país si bé ha manifestat que no és gaire partidari si no es pot oferir el “màxim de qualitat”.\nQuant al transport dels pacients que han d’anar a França o Espanya a rebre el tractament, ha manifestat que en el procés d’anàlisi que s’està duent a terme aquest aspecte haurà de ser objecte d’una “reflexió profunda”.\nEmissions al Pirineu d’ATV\nEn la sessió de control al Govern celebrada aquest dimarts al Consell General també s’ha debatut sobre el fet que Andorra Televisió hagi deixat d’emetre al Pirineu. El ministre d’Administració Pública, Transports i Telecomunicacions, Jordi Alcobé, ha manifestat a preguntes del conseller de Socialdemocràcia i Progrés (SDP) Víctor Naudi que aquestes emissions han suposat un cost de 674.345 euros en sis anys i que en les condicions actuals no es planteja tornar-les a recuperar. Ho ha justificat en el fet que des de Ràdio i Televisió d’Andorra s’ha potenciat Internet, en “l’elevat cost” que han tingut les emissions i que a més la qualitat de la imatge era “com a mínim millorable”. Naudi ha lamentat que es perdin aquestes emissions al Pirineu.\nA l’últim, també s’ha posat sobre la taula les tarifes de la Societat de Drets d’Autor i Drets Veïns (SDADV), a preguntes de la consellera d’SDP Sílvia Bonet. El ministre de Turisme i Comerç, Francesc Camp, ha manifestat que les tarifes es troben “a la banda baixa” de les societats col·lectives homòlogues i s’ha mostrat confiat que es pugui arribar a un acord amb les ràdios i amb els comuns i, en aquest sentit ha recordat que ja hi ha un acord amb els establiments turístics, bars i restaurants i que “més de 500 establiments” ja estan pagant el forfet que els correspon. També ha manifestat que la SDADV està negociant convenis amb les societats espanyola, portuguesa, francesa, del Regne Unit i dels Estats Units.\nEl conseller de Liberals d’Andorra Carles Naudi també s’ha interessat pel fet que no s’hagi fet una auditoria dels comptes de la societat a la qual cosa Camp ha respost que fins ara no es movien grans quantitats de diners, que es farà ja aquest any i ha recordat, però, que es feia “un control intern”.\nPrevious Post: Meritxell Mateu anuncia la seva dimissió (vídeo)\nNext Post: Tot a punt per a la celebració del 8è Correllengua nacional\nClara Vieitez Almeida des de FaceBook\nMolt be ara mirar otorrinos que al hospital no hi ha cap vergonyos


Ajuntament de Sant Vicenç de Montalt - La plaça de l'Església es vesteix de festa aquest dissabte\nLa plaça de l'Església es vesteix de festa aquest dissabte\nMúsica dels 80 a la fresca de la nit\nDissabte dia 7 de juliol, la plaça de l'Església es vesteix d’estiu per acollir la festa 80’SPARTY, on la música dels anys vuitanta serà protagonista. L’esdeveniment, organitzat per la Regidoria de Cultura i Festes, vol recordar l’ambient de les discoteques dels anys 80 i estarà dinamitzat pel DJ Straw&Berry.\nAquesta és una bona oportunitat perquè els joves de l’època, que ara ronden els cinquanta anys, puguin recordar aquelles tardes de música disco, tot i que la festa és oberta a públics de totes les edats. També hi haurà servei de bar.\nLa cita és a les 11 de la nit i l’entrada és gratuïta. Te la deixaràs perdre?